

**Қобда ауданының Қызылту ауылын Егіндібұлақ ауылы деп қайта атау туралы**

Бірлескен Ақтөбе облысының әкімдігінің 2007 жылғы 11 шілдедегі N 205 қаулысы және Ақтөбе облысының мәслихатының 2007 жылғы 11 шілдедегі N 383 шешімі. Ақтөбе облысының Әділет департаментінде 2007 жылғы 23 шілдеде N 3214 тіркелді

      Ескерту. Орыс тіліндегі тақырыбында және бүкіл мәтін бойынша "аул" сөзі "село" сөзімен ауыстырылды - Ақтөбе облысының әкімдігінің 11.12.2015 № 452 қаулысымен және Ақтөбе облыстық мәслихатының 11.12.2015 № 359 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
      "Қазақстан Республикасының әкімшілік - аумақтық құрылысы туралы" Қазақстан Республикасы Заңының 11-бабына сәйкес, Қобда аудандық мәслихаты мен әкімдігінің, облыстық ономастика комиссиясының ұсыныстарын есепке алып, **облыс әкімдігі ҚАУЛЫ ЕТЕДІ және облыстық мәслихат ШЕШІМ ЕТЕДІ:**   
      1. Қобда ауданының Қызылту ауылы - Егіндібұлақ ауылы деп қайта аталсын.   
      2. Осы қаулы және шешім ресми жарияланған күнінен бастап он күнтізбелік күн өткен соң қолданысқа енгізіледі.

|  |
| --- |
| *Облыс әкімі* |
| *Сессия төрағасы, облыстық мәслихаттың хатшысы* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК